እታ መርዓት ኣበይ ድያ ዘላ" እናበሉ ክሓትዎ ጀመሩ። "ዓይኒ ኣዋዘየ ይጽበዶ የለኹን መይዳ ሒዘየ" ዝብላ ወይዘራዝር ወይከ። እቲ ኩነታት ባህ ዘይበሎም ኣዕርኽቲ "እታ መርዓት ኣበይ ኣላ?" ኢሎም ከነው ኣቢሎም ይሕዝዎ። "ገዛ ናይታ መርዓት ጠፊኡኒ" መርዓዊ መለሰ። እቲ ጉዳይ ዝተጨነቑ ዓጀብቲ፡ ናብቶም ኣብ ዳስ ኮይኖም መርዓት ዝጽበዩ ኣጋይሽ እንታይ ሒዞም ከምዝምለሱ ጨነቖም። ኣብ መንጎዚ ሓደ ሓሳብ ናብ ኣእምሮኦም ይመጽእ። ንሓደ ካብቶም ኣዕርኽቲ፡ ጫምኡ ከውጽእ ገይሮም ብነጸላ ሸፊኖም፡ መርኣት ኣምሲሎም ሒዞምዎ ክኣትዉ ይሰማምዑ። ናብ እንዳ ወዲ ምስተመለሱ፡ "ብእግራ ነዊሕ ሰዓት ስለዝተጉዓዘት ደኺሙዋ እዩ" ብምባል ሓዚሎም ናብ እንዳ መርዑት ኣእትዮምዋ። እቲ ዝተፈጠረ ኩነታት ዝገመተ ሰብ ኣይነበረን። ዳሕራይ ጎረባብቲ "እሞ እታ መርዓት ናብ ዳስ ኣምጽእዋ እሞ ድራር ክንበልዕ እምበር" ኢሎም ይሓቱ። ሕዚ'ውን ግን እቲ መልሲ "ደኺሙዋ እዩ" ዝብል ኮነ። ካብቶም ዕዱማት ሓደ ዝኾነ ኣቶ ሙሉጌታ ገብረሚካኤል፡ እቲ መርዓውን ኣዕርኽቱን ኣምስዮም ከምዝመጹ ይዝክር። ሒዞምዋ ዝመጹ መርዓት ዘይኮነትስ መሓዘኦም ከምዝኾነ ሽዑ ንሽዑ ኣብቲ ዳስ ስለዝተሰምዐ፡ እቲ ዕዱም ተናዲዱ "ጉድ" ነናብ ገዝኡ ከምዝኸደ ይገልጽ። ሓበሬታ ዝበጽሖ ፖሊስ ድማ፡ ነቲ መርዓዊ ኣብ ትሕቲ ቁጽጽር ኣውዒልዎ። "ከምዚ ዝበለ ነገር ሰሚዐ ኣይፈልጥን" ዝብል ኣቶ ሙሉጌታ፡ ብመሰረት ባህሊ እቲ ከባቢ ሰብ ኣብ መርዕኡ ገንዘብ ስለዝወሃብ፡ ገንዘብ ንምርካብ ኢሉ ዝገበሮ ከምዝኾነ ጸኒሖም ከምዝተረድኡ ይገልጽ። ነቲ መርዓ ንምድጋስ ድማ ዳርጋ ካብዘይተለቀሖ ሰብ ኣይነበረን። እቲ መርዓዊ ኣብ ቀይዲ ምስ ኣተወ፡ "ተሓጸየያ ነይረ። ምስተሰማማዕና ገዝኣ ጠፊኡኒ" ዝብል መልሲ ከምዝሃበ ኮማንደር ክፍሌ ይገልጽ። ፖሊስ ድማ "ንሓዳር ዝሓጸኻያ ጓል ከመይሉ ገዝኣ ይጥፍአካ?" ኢሉ ሓቲትዎ። መርዓዊ ብግዲኡ፡ "ናብቲ ቦታ ኬድና፤ ጸልማት ስለዝነበረ ግን ገዝኣ ጠፊኡኒ። ጥራይ ኢደይ ምምላስ ስለዝኸበደንን እቶም ዕዱማት ኣታሊሉና እዩ ከይብሉንን፡ ነቲ ወዲ መርዓት ኣምሲለ ሒዘዮ ኣትየ" ክብል መሊሱ። ነቲ መርዓት ኣምሲሉ ሒዝዎ ዝኣተወ ወዲ 'ውን ከምዘይፈልጦ እዩ ተዛሪቡ። ከምዚ ዓይነት ኣጋጣሚ ኣጓኒፍዎ ከምዘይፈልጥ ዝገልጽ ኮማንደር ክፍሌ፡ በቲ ኩነታት ተገሪሞም ከምዝነበሩ ይገልጽ። እቲ መርዓዊ ብምትላል ክሲ ተመስሪትዎ፡ ቀዳማይ ደረጃ ቤት ፍርዲ ጥሪ 20/2008 ዓ.ም ኣብ ዝወዓለ መጋባእያ ናይ ሽዱሽተ ዓመትን ሽዱሽተ ወርሕን ጽኑዕ እስራት ፈሪዱሉ። እቲ መርዓት መሲሉ ዘታለለ ተሓባባሪ ግን ክርከብ ብዘይ ምኽኣሉ፡ ኣይተፈረዶን። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
